Document ID: 32013D0429

KOMISIJOS ĮGYVENDINIMO SPRENDIMAS
2013 m. rugpjūčio 9 d.
kuriuo dėl Kosta Rikos, Izraelio, Italijos, Japonijos, Nyderlandų, Slovėnijos ir Jungtinių Amerikos Valstijų padėties, susijusios su GSE, iš dalies keičiamos Sprendimo 2007/453/EB nuostatos
(pranešta dokumentu Nr. C(2013) 5160)
(Tekstas svarbus EEE)
(2013/429/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 5 straipsnio 2 dalies trečią pastraipą,
kadangi:
(1)
Reglamente (EB) Nr. 999/2001 nustatyta, kad valstybių narių, trečiųjų šalių arba jų regionų (toliau - šalys arba regionai) padėtis, susijusi su galvijų spongiformine encefalopatija (GSE), nustatoma priskiriant ją prie vienos iš trijų GSE rizikos kategorijų, kaip antai nedidelė GSE rizika, kontroliuojama GSE rizika ir nenustatyta GSE rizika;
(2)
Komisijos sprendimo 2007/453/EB (2) priede šalys arba regionai suskirstyti pagal jų GSE padėtį;
(3)
šalis arba regionus priskiriant prie GSE rizikos kategorijų svarbiausias vaidmuo tenka Pasaulinei gyvūnų sveikatos organizacijai (toliau - OIE). Sprendimo 2007/453/EB priede pateikiamame sąraše atsižvelgiama į 2012 m. gegužės mėn. OIE priimtą Rezoliuciją Nr. 16 dėl narių galvijų spongiforminės encefalopatijos rizikos pripažinimo;
(4)
2013 m. gegužės mėn. OIE priėmė Rezoliuciją Nr. 20 dėl valstybių narių galvijų spongiforminės encefalopatijos rizikos pripažinimo. Šioje rezoliucijoje pripažinta, kad Japonijoje, Izraelyje, Italijoje, Nyderlanduose, Slovėnijoje ir Jungtinėse Amerikos Valstijose GSE rizika yra nedidelė, o Kosta Rikoje GSE rizika kontroliuojama. Todėl Sprendimo 2007/453/EB priedo sąrašas turėtų būti iš dalies pakeistas, kad būtų suderintas su minėta rezoliucija, kiek tai susiję su šiomis šalimis;
(5)
todėl Sprendimas 2007/453/EB turėtų būti atitinkamai iš dalies pakeistas;
(6)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/453/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2013 m. rugpjūčio 9 d.

Labels: 18
6